PressReader - Weg! Ry & Sleep: 2019-01-01 - BRIE­WE
Weg! Ry & Sleep - 2019-01-01 - INHOUD - RONÉL MOSTERT Cen­tu­ri­on >
Ons is op ’n grond­pad­toer van 16 dae, en ná ve­le grond­paaie, baie stof en twee dae in Die Hel be­reik ons Barrydale in die WesKaap. Vol­gen­de op ons lys is die eet­plek Die­sel & Crè­me. Ons swenk links om voor die eet­plek te par­keer en ons vrien­de – wat saam met ons toer – wys met hand­ge­ba­re ons moet da­de­lik stil­hou. Ek kan op hul­le ge­sig sien hier’s groot fout. My ver­moe­dens is in die kol. Ons sleep ’n Camp Mas­ter-wa­en­tjie met ’n dak­tent op, en dié tent hang som­mer so skeef oor die wa­en­tjie.
Die raam­werk waar die tent aan die wa­en­tjie se dek­sel vas­bout, het half­pad los­ge­skeur. Dit moet wees as ge­volg van die row­we grond­paaie en die ge­skud. Vir ’n oom­blik dink ek ons toer het nou tot ’n ein­de ge­kom. Hier sit ons met ons han­de in die ha­re, nog­al op ’n Sa­ter­dag. Maar my man, Ma­ri­us, en ons vriend Nan­des Eras­mus gooi nie som­mer die hand­doek in nie. Nan­des gaan klop by die dorp se ho­tel aan om te hoor of hul­le van ie­mand weet wat kan sweis, en Ma­ri­us loer met die­self­de mis­sie by Die­sel & Crè­me in. En so­waar, tus­sen die twee aan­klop­plek­ke kry ons twéé swei­sers in die han­de. Hen­nie Wit­booi en Dil­lon Fra­die gaan som­mer saam-saam ons wa­en­tjie her­stel. Na­dat hul­le die ska­de on­der­soek, ry hul­le om die no­di­ge ge­reed­skap te gaan haal. Hul­le keer te­rug en so tus­sen­deur die reg­maak ver­dui­de­lik hul­le wat hul­le doen. Selfs die on­der­bur­ge­mees­ter se broer Sys­ter E­ver­son het mo­re­le on­der­steu­ning kom gee.
Met ’n dank­ba­re hart ver­trek ons uit Barrydale om oor die Mal­gas­pont by S­truis­baai uit te kom. Ook groot dank aan die ei­e­naar en be­stuur­der van Die­sel & Crè­me, Art­hur P­ha­ro, en sy seun De­an, wat hul­le e­lek­tri­si­teit vir ons be­skik­baar ge­stel het. In­dien jy ooit deur Barrydale sou ry, trek ge­rus af by hier­die won­der­li­ke o­a­se.
Ma­ri­us en Ronél.
Hen­nie, Ma­ri­us, Dil­lon en Sys­ter.